Agha Bozurg-moskeen
Store norske leksikon,Kunst og estetikk,Arkitektur og landskap,Arkitekturhistorie,Islamsk arkitekturhistorie
Agha Bozurg-moskeen er en moské i Kashan i Iran. Moskeen og et tilstøtende skole-kompleks stammer fra annen halvdel av 1800-tallet, fra Qajar-perioden (1794–1925) da landets arkitekter tegnet en rekke storslåtte bygninger. Komplekset ansees å være et av Irans vakreste og mest storslagne byggverk.
Det ble tegnet av Haj Mohammad Taghi Khanban for bønn og prekener for menigheten og undervisning av mulla Mahdi Naraghi 2, kjent som Agha Bozurg.Den store helligdommen med moskeen er i to etasjer. Den nederste etasjen er på samme nivå som moskeens basseng og et område med skolens hage, der det er 12 rom på tre sider. Selve moskeen er på nivået over. Anlegget er bygd av tegl, dekorert med inskripsjoner og fajansearbeider.Moskeen har en vakker portal dekorert med mokarnaer (stalaktitt-liknende ornamenter) og malerier av Mohammad Bagher Qamsari, en stor kuppel og to minareter kledd med fliser i mosaikkmønster. Les mer i Store norske leksikon moské islamsk kunst og arkitektur